Doložka finančných, ekonomických, environmentálnych vplyvov a vplyvov na zamestnanosť

1.	Odhad dopadov na verejné financie

Vplyv pristúpenia Slovenskej republiky k Dohovoru vypracovanému na základe článku    K. 3 Zmluvy o Európskej únii o používaní informačných technológií na colné účely  (ďalej len „dohovor“) na štátny rozpočet sa odhaduje v roku 2004 v oblasti kapitálových výdavkov vo výške 1 500 000 Sk. Využívanie colného informačného systému má však významný pozitívny vplyv na verejné financie najmä tým, že využitím nových technológií na prenos informácií napomáha zefektívneniu a  posilneniu boja proti podvodom a  porušovaniu colných predpisov tak na národnej, ako aj na nadnárodnej úrovni.

2.	Odhad dopadov na obyvateľov, hospodárenie podnikateľskej sféry a iných právnických osôb

Pristúpením Slovenskej republiky k dohovoru sa nepredpokladá vplyv na obyvateľov, hospodárenie podnikateľskej sféry a iných právnických osôb.
      
3.	Odhad dopadov na životné prostredie

Pristúpením Slovenskej republiky k dohovoru sa nepredpokladá vplyv na životné prostredie.

4.	Odhad dopadov na zamestnanosť 

Pristúpením Slovenskej republiky k dohovoru sa nepredpokladá  vplyv  na  zamestnanosť. 
Nepožaduje  sa  nárast  tabuľkových  miest  colníkov  a  predpokladá  sa  využitie  rezerv  
v rámci  reorganizácie Colnej správy SR.